Държавен вестник, бр. 89, 2025 г., стр. 172

СТР.  172	
Д Ъ Р Ж А В Е Н  В Е С Т Н И К 	
БРОЙ  89
1. Изисквания към кандидатите 
1.1.  Изисквания към кандидатите за входящо минимално образователно и/или входящо 
квалификационно равнище за придобиване на степени на професионална квалификация 
съгласно Закона за професионалното образование и обучение 
За придобиване на втора и трета степени на професионална квалификация по 
професията „Организация и експлоатация на пристанища и флота“ от Списъка на професиите 
за професионално образование и обучение, утвърден от министъра на образованието и науката 
със Заповед № РД09-2230 от 09.08.2024 г., изискванията за входящото минимално 
образователно равнище към кандидатите са: 
1.1.1. За придобиване на втора степен на професионална квалификация 
 за лица, навършили 16 години – завършен първи гимназиален етап. 
1.1.2. За придобиване на трета степен на професионална квалификация 
 за ученици – завършено основно образование; 
 за лица, навършили 16 години – придобито право за явяване на държавни зрелостни 
изпити или завършено средно образование. 
Изискването 
за 
входящо 
квалификационно 
равнище 
при 
продължаващо 
професионално обучение за придобиване на трета степен на професионална квалификация е 
придобита втора степен на професионална квалификация по професията. 
1.2. Здравословното състояние на кандидата се удостоверява с медицински документ, 
доказващ, че професията, по която желае да се обучава, не му е противопоказна. 
 
2. Описание на професията 
2.1.  Втора степен на професионална квалификация по професията „Организация и 
експлоатация на пристанища и флота“ 
Работата включва дейности с комплексен характер, извършвани при динамични 
условия, като се изискват познаване на организацията на труда, действието на обслужващите 
съоръжения и организиране на дейности по безопасна експлоатация в пристанищата. 
Придобилите втора степен на професионална квалификация трябва да: 
 осигуряват и отчитат правилното приемане и издаване на всички товари – внос, 
износ, транзит, реекспорт от и на кораб, вагони, автомобили по получатели, брой и марки; 
 отговарят за изготвяне на първичната документация по физическата обработка на 
товарите и правилното отчитане на работата в бригадите в нарядните листове; 
 изискват от бригадата стандартно да подготвя подемите и правилно да бъдат 
наредени колетите за предаване/приемане; 
 въз основа подписите в талиманската тетрадка накрая на смяната изготвят 
талиманска записка, която се изготвя чисто и ясно с попълнени всички данни, необходими за 
отчитане на стоката; 
 следят за качествената обработка на товарите. Попълват в наряда за бригадата 
количествата на обработения товар и го предават на съответния стифадор. Сигнализират на 
ръководителя на работния обект за некачествена обработка на товарите за вземане на 
съответните мерки; 
 оказват съдействие и контрол по опазване на товарите от разхищение и 
посегателства. 
Работното място се определя в зависимост от особеностите на товаро-разтоварния 
процес. Работното време е с нормална продължителност. При изпълнение на трудовите 
дейности се спазва стриктно нормативната уредба. Личностните качества, които се изискват